
YR ADDEWID CODI ARIAN 


Mae'r addewid hon yn amlinellu'r ymrwymiad a wneir i 
roddwyr a'r cyhoedd gan sefydliadau codi arian sy'n 
cofrestru gyda'r Rheoleiddiwr Codi Arian. Mae'r rhai sy'n 
cofrestru gyda'r rheoleiddiwr yn cytuno i sicrhau bod eu dulliau 
codi arian yn gyfreithiol, yn agored, yn onest ac yn barchus. 


Mae'r safonau ar gyfer codi arian yn cael eu hamlinellu yn y 
Cod Ymarfer Codi Arian. 


BYDDWN YN YMRWYMO I SAFONAU UCHEL 


Byddwn yn dilyn y Cod Ymarfer Codi Arian 

Byddwn yn monitro codwyr arian, gwirfoddolwyr a thrydydd partïon 
sy'n gweithio gyda ni i godi arian, i sicrhau eu bod nhw'n cydymffurfio 
â'r Cod Ymarfer Codi Arian a'r Addewid hon. 

Byddwn yn cydymffurfio â'r gyfraith fel y bo'n gymwys i elusennau a 
chodi arian. 

Byddwn yn arddangos y bathodyn Rheoleiddiwr Codi Arian ar ein 
deunyddiau codi arian i ddangos ein bod wedi ymrwymo i arferion da. 


BYDDWN YN GLIR, YN ONEST AC YN AGORED 


Byddwn yn dweud y gwir ac ni fyddwn yn gor-ddweud. 

Byddwn yn gwneud yr hyn y dywedwn y byddwn yn ei wneud gyda'r 
rhoddion a gawn. 

Byddwn yn glir ynghylch pwy ydym ni a beth rydym yn ei wneud. 
Byddwn yn rhoi esboniad clir o sut y gallwn wneud rhodd a newid 
rhodd reolaidd. 

Os gofynnwn i drydydd parti godi arian ar ein rhan, byddwn yn 
gwneud y berthynas hon a'r trefniadau ariannol yn dryloyw. 

Byddwn yn gallu esbonio ein costau codi arian a dangos sut maent er 
lles gorau ein hachos os caiff eu herio. 


e Byddwn yn sicrhau bod ein proses gwyno yn glir ac yn hygyrch. 
e Byddwn yn rhoi rhesymau clir, seiliedig ar dystiolaeth am ein 
penderfyniadau am gwynion. 


BYDDWN YN BARCHUS 


e Byddwn yn parchu eich hawliau a'ch preifatrwydd. 

e Ni fyddwn yn rhoi gormod o bwysau arnoch i wneud rhodd. Os nad 
ydych am roi neu rydych am roi'r gorau i roi, byddwn yn parchu eich 
penderfyniad. 

e Bydd gweithdrefn gennym yn ei le ar gyfer delio â phobl mewn 
amgylchiadau agored i niwed a bydd ar gael ar gais. 

e Os yw'r gyfraith yn ei gwneud hi'n ofynnol, byddwn yn ceisio eich 
cydsyniad cyn cysylltu â chi i godi arian. 

e Os dywedwch wrthym nad ydych am i ni gysylltu â chi mewn ffordd 
arbennig ni fyddwn yn gwneud hynny. Byddwn yn gweithio gyda'r 
Gwasanaeth Dewis Galwadau Ffôn, Post a Chodi Arian i sicrhau nad 
yw'r rhai sy'n dewis peidio â derbyn mathau penodol o ddogfennau 
cyfathrebu yn eu cael. 


BYDDWN YN DEG AC YN RHESYMOL 


e Byddwn yn trin rhoddwyr a'r cyhoedd yn deg, gan ddangos 
sensitifrwydd ac addasu ein hymagwedd yn dibynnu ar eich 
anghenion. 

e Byddwn yn gofalu i beidio â defnyddio unrhyw ddelweddau neu eiriau 
sy'n achosi gofid neu bryder yn fwriadol. 

e Byddwn yn gofalu i beidio ag achosi niwsans neu amharu ar y 
cyhoedd. 


BYDDWN YN ATEBOL AC YN GYFRIFOL 


e Byddwn yn rheoli ein hadnoddau mewn modd cyfrifol ac yn ystyried 
effaith ein codi arian ar ein rhoddwyr, ein cefnogwyr a'r cyhoedd. 

e Os ydych yn anhapus gydag unrhyw beth rydym wedi'i wneud wrth 
godi arian, gallwch gysylltu â ni trwy wneud cwyn. Byddwn yn 
gwrando ar adborth ac yn ymateb yn briodol i'r cwynion a'r 
feirniadaeth a gawn. 

e Bydd trefn gwyno gennym, a bydd copi ohoni ar gael ar ein gwefan 
neu bydd ar gael ar gais. 

e Bydd ein trefn gwyno yn rhoi gwybod i chi sut i gysylltu â'r 
Rheoleiddiwr Codi Arian os teimlwch fod ein hymateb yn anfoddhaol. 

e Byddwn yn monitro ac yn cofnodi nifer y cwynion a gawn bob 
blwyddyn ac yn rhannu'r data hwn gyda'r Rheoleiddiwr Codi Arian ar 
gais. 


